b'\n_START_ARTICLE_\nMarius Aleksas Luko\xc5\xa1i\xc5\xabnas\n_START_SECTION_\nBiografija\n_START_PARAGRAPH_\n1980\xc2\xa0m. baig\xc4\x97 Vilniaus S. N\xc4\x97ries vidurin\xc4\x99 mokykl\xc4\x85, 1985\xc2\xa0m. Vilniaus universiteto Istorijos fakultete\xc2\xa0\xe2\x80\x93 \xc5\xbeurnalistikos specialyb\xc4\x99. 1989\xc2\xa0m. apgyn\xc4\x97 disertacij\xc4\x85 \xe2\x80\x9eObjektyvumo problema JAV masin\xc4\x97s komunikacijos teorijoje\xe2\x80\x9c, socialini\xc5\xb3 moksl\xc5\xb3 daktaras._NEWLINE_1985\xe2\x80\x931987\xc2\xa0m. Lietuvos radijo ir televizijos komiteto Jaunimo redakcijos redaktorius. 1987\xe2\x80\x931989\xc2\xa0m. Maskvos universiteto \xc5\xbdurnalistikos fakulteto aspirantas, 1989\xe2\x80\x931992\xc2\xa0m.\xc2\xa0\xe2\x80\x93 Vilniaus universiteto \xc5\xbdurnalistikos instituto asistentas, 1992\xc2\xa0m.\xc2\xa0\xe2\x80\x93 Lietuvos televizijos Politikos direkcijos direktorius. 1992\xe2\x80\x931997\xc2\xa0m.\xc2\xa0\xe2\x80\x93 Vilniaus universiteto \xc5\xbdurnalistikos instituto direktorius, nuo 1994\xc2\xa0m. docentas,  \xc5\xbdurnalistikos katedros ved\xc4\x97jas. 1997\xe2\x80\x932000\xc2\xa0m. Europos \xc5\xbeurnalistikos centro Mastrichte projekt\xc5\xb3 vadovas, 2000\xe2\x80\x932004\xc2\xa0m. JTO misijos Kosove patar\xc4\x97jas, 2004\xe2\x80\x932005\xc2\xa0m. Prezidento spaudos tarnybos vadovas, nuo 2005\xc2\xa0m. UNESCO atstovyb\xc4\x97s Maskvoje patar\xc4\x97jas Komunikacijos ir informacijos programai, nuo 2010 UNESCO atstovyb\xc4\x97s Kaire (Egiptas) patar\xc4\x97jas Komunikacijos ir informacijos programai._NEWLINE_Straipsni\xc5\xb3 masin\xc4\x97s komunikacijos temomis paskelb\xc4\x97 Lietuvos, Rusijos, JAV, Vokietijos moksliniuose \xc5\xbeurnaluose ir kt. periodiniuose leidiniuose. Knygos \xe2\x80\x9eTowards a Civic Society: The Baltie Medias Long Road to Freedom\xe2\x80\x9c, 1993\xc2\xa0m. skyriaus apie Lietuvos \xc5\xbeurnalistik\xc4\x85 redaktorius.'